ফুলিয়া টাউনশিপে প্রথমবার স্থাপিত হতে চলেছে সুবিশাল কবি কৃত্তিবাসের পূর্ণ অবয়বের মূর্তি

ফুলিয়া: ফুলিয়া টাউনশিপ (Phulia Township) পঞ্চায়েতের উদ্যোগে এলাকায় এই প্রথমবার স্থাপিত হতে চলেছে সুবিশাল কবি কৃত্তিবাসের পূর্ণ অবয়ব মূর্তি। মঙ্গলবার সাংবাদিক সম্মেলনে এ কথা জানান পঞ্চায়েত সমিতির সহকারী সভাপতি চঞ্চল চক্রবর্তী (District news)।

তিনি জানান, মূর্তি তৈরির কাজ ইতিমধ্যেই সম্পূর্ণ হয়েছে। আগামী দিনে শ্রী হরি পাঠ থেকে কবি কৃত্তিবাসের অস্থি–সমাধির মাটি এনে ভূমিপূজনের মধ্য দিয়ে শুরু হবে মূর্তি স্থাপনার প্রক্রিয়া। স্থান নির্বাচন থেকে স্থাপনা— সবকিছুই পঞ্চায়েতের তত্ত্বাবধানে সম্পন্ন হবে বলে জানানো হয়েছে।

আরও পড়ুন: নদিয়ায় ৩০ ঘণ্টার রেডিও ডিএক্সসিং: বিপর্যয়কালে যোগাযোগব্যবস্থার ভবিষ্যৎ খুঁজতে উদ্যোগ ওয়েস্ট বেঙ্গল রেডিও ক্লাবের

পঞ্চায়েতের সহকারী সভাপতি চঞ্চল চক্রবর্তী বলেন, “ফুলিয়া টাউনশিপে কৃত্তিবাসের মূর্তি প্রতিষ্ঠার কাজ আমাদের কাছে গৌরবের। তাঁর অস্থি–সমাধির মাটি এনে যথাযোগ্য মর্যাদার সঙ্গে ভূমিপূজন করে আমরা স্থাপনার কাজ শুরু করব। স্থানীয় মানুষের দীর্ঘদিনের দাবি অবশেষে পূরণ হতে চলেছে।”